《葩经体》
明代·陈子升

川流浮浮，我今斯居。不遑朝餔，吁嗟乎权舆。

川流㶁㶁，我今斯息。不遑朝食，吁嗟乎宿昔。

园中何有，有薪有蔬。吁嗟权舆，胡食而鱼。不遑朝餔，曰犹徐矣。

薪蔬惟棘，莫之敷矣。

园中何有，有荼有藿。吁嗟宿昔，胡食而鲽。不遑朝食，曰犹绎矣。

荼藿骚骚，莫之藉矣。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。